Նա շեշտեց` փաստերը հստակ ցույց են տալիս, որ Սումգայիթի հանցագործությունը կազմակերպված է եղել Ադրբեջանի իշխանությունների կողմից` Խորհրդային իշխանության սպասողական վիճակի պայմաններում: «Մենք ունենք բազմաթիվ վկայություններ: Մենք վերցնում ենք ոչ միայն Սումգայիթի ազգությամբ հայ բնակիչների, այլ առաջին հերթին ադրբեջանցի վկաների ցուցմունքները, դատական և քննչական նյութերը: Այսօր Ադրբեջանում կան հասարակական կամ քաղաքական գործիչներ, ովքեր իրենց երկրի մասին ժամանակ առ ժամանակ բացահայտումներ են անում, վերցնում ենք նաև այդ նյութերը»,- նշեց «Սովորական ցեղասպանություն» նախագծի ղեկավարը: